Odine Johne

D **Odine Johne** (* 21. Meerz 1987 z Stuagert) isch e dytschi Schauspiileri.

## Lääbe
D Odine Johne het no as Schueleri ab 1998 eerschti Erfahrige gsammlet mit Film draie un speeter au hinter dr Kamera in Chuurzfilm vu dr Filmakademy Baade-Wiirttebäärg. As Sprächeri het si bi Heerspiilprodukzioone vum Sidweschtrundfunk mitgmacht. Noch em Abituur anne 2006 isch si uf Berlin zooge, wu si in andere Film- un Fäärnsehprodukzioone mitgspiilt het.

E braiter Publikum het d Johne chänneglehrt anne 2008 dur iri Roll vu dr *Maja* im erfolgryyche dytsche Kinofilm *Die Welle*. Im nämlige Johr het si s *Schweschterli* in *Brüderchen und Schwesterchen* gspiilt, ere Fäärnsehverfilmig vum glyychnamige Määrli in dr Raie *Sechs auf einen Streich* unter dr Reschy vum Wolfgang Eißler. Derzue het mer si in dr Episood *Der Tod und das Mädchen* vu dr Fäärnsehraie *Polizeiruf 110* in ere Hauptroll gsää.

Vu 2008 bis 2012 het d Odine Johne Schauspiil an dr Akademy fir Daarstellendi Chunscht Baade-Wiirttebäärg studiert.. In dr SWR-Heerspiilversioon vum Romaan *Das Geisterhaus*, wu mit em Dytsche Heerbuechbryys uuszaichnet wooren isch, het si anne 2010 d Roll vu dr Tránsito Soto gschwätzt. No irem Stuudienabschluss het si in drei Langspiilfilm Hauptrolle gspiilt, in *Nordland* vum Ingo J. Biermann, in *Hit the Road Gunnar* vum Nicolas Ehret un im Fäärnsehfilm *Die lieben Nachbarn* us dr Raie *Der Staatsanwalt*. In dr Zyt druf het si vor allem in Theaterprodukzioone z Berlin, z Frankfurt un am Schauspiil Bonn gspiilt.

Anne 2014 isch d Odine Johne mit ire Rolle in dr Film *Jack* un *Szenario* uf dr Berlinale verdrätte gsii un isch uf em Filmchunschtfescht Mecklenburg-Vorpommern fir dr Film *Nordland* as beschti Noowugsdaarstelleri uuszaichnet woore. Im nämlige Johr het dr Chuurzfilm *Nocebo*, wu si ne Hauptroll din gspiilt het, e Student Academy Award iiberchuu. D Titelroll in dr glyychnamige Romaanverfilmig vu *Agnes* vum Peter Stamm (Reschy: Johannes Schmid) het er 2016 bim Filmfeschtiwäl Max Ophüls Bryys d Uuszaichnig as beschti Noowugsdaarstelleri yybroocht.

In dr ZDF-Draamaserie *Fritzie – Der Himmel muss warten* het d Johne vu 2020 bis 2021 näb dr Tanja Wedhorn as Referändaari un speetere Leereri Josy Schweikert zur Stammbsetzig gheert. Vu 2022 bis 2024 in ere Nääberoll d Johanna Westphal in dr ZDF-Revue-Seerie *Der Palast* gspiilt. Im nämlige Joor, 2022, het si d Hauptroll vu dr  Kumissaari Annalena Gottknecht in dr segsdailige Krimiseerie *Lauchhammer – Tod in der Lausitz* ibernuu. D Ute Wieland het si näb em Jan Krauter un em Henning Baum im Krimi-Thriller *Mordlichter – Tod auf den Färöer Inseln* (2025) in dr Hauptroll as Schurnalischti Johanna bsetzt, wu go s Huus vu ire verstoorbene Eltere verchaufe zum Abwickle vum Verchauf in iri Haimet uf d Färöer-Insle retuurchunnt.

## Uusglääseni Filmografy

## Heerspiil
* 2004: *Frentzen & Friends* (SWR; Reschy: Günter Maurer)
* 2004: *Reise im Mondlicht* (SWR; Reschy: Norbert Schaeffer)
* 2009: *Arsène Lupin und die Frau mit den jadegrünen Augen* (SWR; Reschy: Stefan Hilsbecher)
* 2010: *Das Geisterhaus* (SWR; Reschy: Walter Adler)

## Weblink

* 
* 
* 
* d Odine Johne bi ire Schauspiilagäntuur

## Fueßnote